**Emlékeztető**

Az ELTE TTK HÖK Választmányának üléséről

**Az emlékeztetőt készítette:** Nagy Fruzsina Réka

**Az ülés helye és ideje:** Microsoft Teams, 2021. 02. 25. 18:30

**Jelen vannak:** Szavazati joggal: Jeges Viktor Péter *(elnök),* Hambuch Mátyás *(elnökhelyettes)*, Kása Kata Hanga *(biológia- és környezettudomány),* Kovács Zoltán *(fizika),* Fritz Petra *(földrajz- és földtudomány),* Barcza Bónis *(kémia),* Akály Alexandra *(matematika), Lőrincz Péter* *(tanárképzés)*. Tanácskozási joggal: Hegedűs Dávid, Juharos Eszter Diána, Nagy Fruzsina Réka, Ungi Balázs.

19:06: Jeges Viktor megnyitja az ülést.

Mandátumellenőrzés: az ülés 8 fővel határozatképes.

A napirendi pontok előzetesen ki lettek küldve, ezek a következők:

**1. Bejelentések**

**2. Aktualitások**

**3. Gólyatábor**

**4. Egyebek**

(1)/2021 (II. 25.) számú választmányi határozat: Az ELTE TTK HÖK Választmánya egyhangúlag elfogadta a napirendet.

*Az elfogadott napirend a következő:*

**1. Bejelentések**

**2. Aktualitások**

**3. Gólyatábor**

**4. Egyebek**

**1. Bejelentések (19:07)**

Jeges Viktor: lakhatási támogatással kapcsolatban bejelenteném, hogy úgy lett előterjesztve a HOÜB elé, hogy a lakhatási normatíva 50-50 %-ban menjen a szoctám és a Kollégiumi Központ felé, a 120 millió Ft-ból 60 millióval támogatja a kancellár az ügyet, a maradék 60 millióból az EHÖK 30 millióval száll be, a másik 30 milliót pedig a kari HÖK-ök adják, mindenki beleegyezett a kari HÖK-ök közül.

Volt Kari Tanács, megszavazták, hogy legyen egy Űrkutatási Centrum. A Fizika, a Földrajz- és földtudomány, ill. a Kémia Intézet van benne. Lesz egy Űrkutatási Centrum Tanács 5 taggal. Felterjesztettem egy határozati javaslatot, hogy amint lesz képzés a centrum gondozásában, legyen egy hallgatói tag is a Tanácsban. Beszéltünk róla a Dékáni Tanácson, hogy most legyen-e vagy csak akkor, ha indul a képzés. Dékán úr úgy fogalmazott, hogy most nem tudja hirtelen, hogy szakindításba szokás-e belevonni a HÖK-öt. Én azt mondtam, hogy szerintem nem az, de szép szokás lenne. Végülis abban maradtunk, hogy most még ne legyen benne, de ahhoz ragaszkodtam, hogy ha indul, akkor legyen egy hallgatói delegált, bár nem kardinális. A Professzori Tanács elnöke (Keszei Ernő) is azt mondta, hogy minden olyan tanácsban részt kell venniük a hallgatóknak, amiben bármennyire is releváns a jelenlétük. Most még tényleg felesleges, mert egyelőre csak kutatás fog folyni, de a későbbiekben ez aktuális (max. 2 év múlva), ne felejtsétek el fiatalabbak!

Volt EHÖK Elnökségi ülés, EHÖK elnök felvette a kapcsolatot a kancellárral a kiegészítéssel kapcsolatban, ami egyébként régen nálunk (és más egyetemeken ma is) szokás volt. A HÖK a hallgatói normatíva 2%-át kapja meg működési keretnek (85-86 millió Ft-ot kaptunk évesen), régen nálunk ez kipótlásra került. Kb. 130 millió Ft elegendő a HÖK-nek a normális működéshez, régen a 85 millió Ft-ot kiegészítették ennyire, tavaly nem. Most tárgyalnak, hogy mi legyen. Ezen kívül egy 20 millió Ft-os keretet kapott az ELTE Szolgáltató Kft. a mi rendezvényeinkre, ezt idén is megkapja, bár nem mi rendelkezünk a pénz fölött, de a lényeg, hogy a hallgatókra tudjuk fordítani.

Megtörtént a BME-n a rektorválasztás, érdekességképp, 15-13-ra nyert Czigány Tibor, sok sikert kívánunk neki! Szoktam beszélgetni az ottani TTK-s HÖK elnökkel, mégiscsak itt vannak a szomszédban.

19:15-kor Jeges Viktor lezárja a napirendi pontot.

**2. Aktualitások (19:15)**

Jeges Viktor: folyik az EHÖK Alapszabály írása, remélem, hogy május körül el tudjuk fogadni. Ha azt akarjuk, hogy idén el legyen fogadva, akkor májusig el kell, mert át kell mennie a Szenátuson is, ami júniusban van utoljára. A választások még a régi EHÖK Alapszabály és a részönkormányzati alapszabályok szerint mennek le, megtartjuk az aláírásgyűjtést is az elnökválasztáshoz, (legalábbis ezt fogom javasolni, tavaly is volt). Meg kell oldani, hogy elektronikusan lehessen gyűjteni. Modellváltásról továbbra sincs hír.

19:16-kor Jeges Viktor lezárja a napirendi pontot.

**3. Gólyatábor (19:16)**

Jeges Viktor: javaslatom, hogy (augusztus 10-i szervezői nappal) augusztus 11-14. közt menjünk Bodajkra, vagy pedig tudunk menni az augusztus 20-i héten bármikor 5 éjszakára Varbócra. Ami optimális, az az, hogy pl. aug. 19-24-én mennénk, így benne van a hosszú hétvége. A másik lehetőség, hogy pont kikerüljük ezt és augusztus 23-28. alatt megyünk.

Vita nem folyik. Nyílt szavazás következik.

(2)/2021 (II. 25.) számú választmányi határozat: Az ELTE TTK HÖK Választmánya 7 támogató szavazattal, 0 nem és 1 tartózkodás mellett támogatta, hogy az ELTE TTK gólyatábora Bodajkon kerüljön megrendezésre 2021. augusztus 11-14. között. 2021. augusztus 10-én zajlik a szervezői nap.

(3)/2021 () számú választmányi határozat: Az ELTE TTK HÖK Választmánya támogató szavazat nélkül, 7 nem és 1 tartózkodás mellett nem támogatja, hogy az ELTE TTK gólyatábora Varbócon kerüljön megrendezésre a 2021. augusztus 20-i hosszú hétvégén.

(4)/2021 () számú választmányi határozat: Az ELTE TTK HÖK Választmánya támogató szavazat nélkül, 7 nem és 1 tartózkodás mellett nem támogatja, hogy az ELTE TTK gólyatábora Varbócon kerüljön megrendezésre 2021. augusztus 23-28. között.

19:19-kor Jeges Viktor lezárja a napirendi pontot.

**4. Egyebek (19:19)**

Nincs senkinek egyebe.

19:19-kor Jeges Viktor lezárja a napirendi pontot.

19:19-kor Jeges Viktor lezárja az ülést.

PH

 Nagy Fruzsina Réka Őri Bálint Jeges Viktor Péter

 jegyzőkönyvvezető hitelesítő elnök